ວິທະຍຸສາກົນແຫ່ງປະ ເທດຈີນລາຍງານ ໃນຕອນເຊົ້າຂອງວັນທີ 5 ມີນານີ້, ກອງປະຊຸມຄັ້ງທຳອິດຂອງສະພາປະຊາຊົນແຫ່ງຊາດຈີນ ຊຸດ ທີ 13 ໄຂຂຶ້ນຢູ່ນະຄອນຫຼວງ ປັກກິ່ງ ໂດຍທ່ານ ສີຈິ້ນຜິງ ປະ ທານປະເທດຈີນ ພ້ອມດ້ວຍຜູ້ນຳພັກ ແລະ ລັດ ທ່ານອື່ນໆ ເຂົ້າຮ່ວມ. ທ່ານ ຫຼີເຄີ້ສຽງ ນາຍົກ ລັດຖະມົນຕີຈີນ ໄດ້ຂຶ້ນຜ່ານ ບົດລາຍງານວຽກງານລັດຖະ ບານຕໍ່ກອງປະຊຸມ ແລະ ທ່ານ ຫວາງເສີນ ຮອງປະທານ ທັງ ເປັນເລຂາທິການໃຫຍ່ຄະນະປະຈຳສະພາປະຊາຊົນແຫ່ງຊາດ ຊຸດທີ 12 ໄດ້ຕາງໜ້າຄະນະປະຈຳສະພາປະຊາຊົນແຫ່ງຊາດ ຂຶ້ນສະເໜີຮ່າງລັດຖະທຳມະນູນສະບັບປັບປຸງຕໍ່ກອງປະຊຸມ. ນີ້ແມ່ນອົງການອຳນາດສູງສຸດຈີນຊຸດໃໝ່ ໄຂກອງ ປະຊຸມເປັນຄັ້ງທຳອິດຫຼັງກອງ ປະຊຸມຜູ້ແທນທົ່ວປະເທດຂອງພັກກອມມູນິດຈີນ ຄັ້ງທີ 19. ຕາມວາລະກອງປະຊຸມ, ກອງປະຊຸມຄັ້ງທຳອິດຂອງສະພາປະຊາຊົນແຫ່ງຊາດ ຊຸດທີ 13. ນອກຈາກ ຈະຄົ້ນຄວ້າພິຈາລະນາບົດລາຍງານວຽກງານລັດຖະບານ, ບົດລາຍງານວຽກງານຄະນະປະຈຳສະພາປະຊາຊົນແຫ່ງຊາດ, ບົດລາຍງານວຽກງານສານປະຊາຊົນສູງສຸດ ແລະ ບົດລາຍງານວຽກງານໄອຍະການປະຊາຊົນສູງສຸດແລ້ວ ຍັງຈະຄົ້ນຄວ້າພິຈາລະນາຮ່າງລັດຖະທຳມະນູນສະບັບປັບປຸງ, ຮ່າງກົດໝາຍ ວ່າດ້ວຍ ການກວດກາລັດຖະບານ ພ້ອມ ດ້ວຍແຜນການປະຕິຮູບອົງ ການລັດຖະບານ ແລະ ອື່ນໆ ທັງເລືອກຕັ້ງ ແລະ ຕົກລົງແຕ່ງຕັ້ງຜູ້ນຳອົງການລັດຖະບານຊຸດໃໝ່ອີກດ້ວຍ.